CELEX: C2004/217/47
Language: hu
Date: 2004-08-28 00:00:00
Title: T-205/04. sz. ügy: Alessandro Ianniello által 2004. június 8-án az Európai Közösségek Bizottsága ellen benyújtott kereset

28.8.2004   
            
            
               HU
            
            
               Az Európai Unió Hivatalos Lapja
            
            
               C 217/26
            
         Alessandro Ianniello által 2004. június 8-án az Európai Közösségek Bizottsága ellen benyújtott kereset
   (T-205/04. sz. ügy)
   (2004/C 217/47)
   Az eljárás nyelve: francia
   Alessandro Ianniello, lakóhely: Brüsszel, képviseli Stéphane Rodrigues és Yola Minatchy, ügyvédek, kézbesítési cím: Luxembourg, 2004. június 8-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a kinevezésre jogosult hatóság 2004. február 18-i Alessandro Ianniello panaszára válaszként hozott határozatát, valamint semmisítse meg a rá vonatkozó szakmai előmeneteli jelentést a 2001. július 1. és a 2002. december 31. közötti időszak vonatkozásában;
            
         
               —
            
            
               állapítsa meg az Európai Bizottság szerződésen kívüli felelősségét, a megtámadott határozat valamint a felperesre vonatkozó szakmai előmeneteli jelentés késedelmes elkészítése miatt a 2001. július 1. és a 2002. december 31. közötti időszak vonatkozásában;
            
         
               —
            
            
               ítéljen meg a felperes számára az elszenvedett sérelemért 5000 euró összegű kártérítést;
            
         
               —
            
            
               a kötelezze az alperest valamennyi költség viselésére.
            
         Jogalapok és fontosabb érvek:
   A jelen keresetet a kinevezésre jogosult hatóság 2004. február 18-i határozata ellen nyújtották be, amely elutasította a 2001. július 1. és a 2002. december 1. közötti időszakra vonatkozó szakmai előmeneteli jelentés ismételt megfontolása tárgyában a felperes által tett panaszt, valamint amely szerint a hatóság a RELEX Főigazgatóságának értékelési vegyesbizottsága előtt egyes dokumentumokkal kapcsolatban nem tartotta szükségesnek közigazgatási vizsgálat indítását,.
   Az igényei alátámasztásaként a felperes egyes alapvető szabályok megsértésével érvelt, úgymint a védekezéshez való jogaival, a közigazgatási hatóság pártatlan eljárási kötelezettségével és az aktusok indokolási kötelezettségével.
   Ezen kívül a megtámadott határozat figyelmen kívül hagyta a felperes személyes adatainak védelmére vonatkozó jogát, valamint a gondos eljárás kötelezettségét és a megfelelő igazgatás elvét.